
 Hej TheLove brevkasse,  

Jeg er en pige på 14 år, som har et SMS forhold, med en fyr som er på samme alder som mig.   

Vi har begge ikke rart meget fritid, og vi bor langt væk fra hinanden. Vi kender hinanden gennem musikken, fordi vi begge går i garden. Vi mødes et par gange om året, når vi er til konkurrencer og sådan noget. Jeg har skrevet og skypet meget med ham i ca. 2 år, og vi kan begge to godt lide hinanden.   

Vi har vores op og ned ture, men finder altid sammen igen.   

Det er bare så svært når man går i et garden, at være i et forhold med en fra et andet garden.   

Jeg tænker meget over det, men ved ikke rigtigt hvad jeg skal gøre?   

Jeg vil jo også gerne ses med ham.  

Please vær sød og hjælp mig!  

 
Hvad skal jeg gøre?
===================



 Kære "Anonym",   
Det lyder som om du er ret glad for denne fyr og to år er lang tid at i har snakket sammen. Men nu siger du at i begge to ikke har ret meget fritid, men samtidig siger du også at du rigtigt gerne vil se ham. Hvad med at prøve at forslå ham om i skulle mødes, dette kunne eventuelt være en weekend, hjemme hos dig, eller hjemme hos ham. Tror du ikke det ville være muligt at få det op at stå? På den måde kunne i også se om i også virkelig havde kemien, når i snakkede sammen ansigt til ansigt og ikke kun på SMS, eller om det måske bare skulle være et venskab. Du kan jo prøve at spørge dine forældre om hvordan de ville have det med at han kom på besøg en weekend, eller at du tog hjem til ham en weekend. Selvom at i begge har travlt, kunne i måske prøve at få det til at passe sammen, men jeg synes du skal starte ud med at forslå ham om i ikke kan ses en dag og så tage den derfra. :)  
Håber det kan bruges til noget, ellers er du meget velkommen til at sende mig en besked eller skrive ind igen :)  
Mvh. Charlotteamalie 

 Hej du,  
Det lyder da rigtig hyggeligt, at du har fundet en sød fyr at skrive med. Jeg synes bare du skal kaste dig ud i det og foreslå ham, om I ikke skal mødes en dag.  
Jeg kan ikke se, hvorfor det er et problem, at I er i garden sammen. Jeg synes tværtimod, det er en fordel, for det betyder jo, at I har en fælles interesse (og måske nogle fælles venner?). Det kan gøre det lettere, når I mødes, for så kan I altid starte med at tale om musikken, hvis I ikke helt ved, hvordan I skal få samtalen i gang.   
  
Som sagt - kast dig ud i det!  
Jeg ønsker dig held og lykke.  
Masser af knus herfra  
/Michala 